

## ที่ กษ ๐๔๐๑/ว ๗๘๗

## กรมตรวจบัญชีสหกรณ์

## เทเวศร์ กทม. ๑๐๒๐๐

###### ๒๒ มิถุนายน 2559

## เรื่อง ขอเชิญร่วมอนุโมนทนาถวายผ้าพระกฐินพระราชทานกรมตรวจบัญชีสหกรณ์ ประจำปีพุทธศักราช 2559

เรียน

สิ่งที่ส่งมาด้วย 1. ประกาศกรมตรวจบัญชีสหกรณ์ เรื่อง กำหนดการถวายผ้าพระกฐินพระราชทาน

ประจำปีพุทธศักราช 2559 จำนวน 1 แผ่น

2. กำหนดการ จำนวน 1 แผ่น

3. ใบบริจาคจตุปัจจัย จำนวน 1 แผ่น

ด้วยกรมตรวจบัญชีสหกรณ์ ได้รับพระราชทานผ้าพระกฐิน ประจำปีพุทธศักราช 2559 ไปถวาย ณ วัดมณีสถิตกปิฏฐาราม ตำบลอุทัยใหม่ อำเภอเมืองอุทัยธานี จังหวัดอุทัยธานี ในวันอาทิตย์ที่ 6 พฤศจิกายน 2559 เวลา 10.00 น. รายเอียดตามสิ่งที่ส่งมาด้วย


กรมตรวจบัญชีสหกรณ์ พิจารณาแล้วเห็นว่าการทอดกฐินเป็นประเพณีที่ปฏิบัติสืบต่อกันมา เป็นเวลานาน ควรที่จะอนุรักษ์และส่งเสริมให้คงอยู่สืบไป จึงขอเรียนเชิญท่านผู้มีจิตศรัทธาร่วมบริจาคทรัพย์โดยเสด็จพระราชกุศลถวายผ้าพระกฐินพระราชทานในครั้งนี้โดยทั่วกัน โดยรวบรวมนำส่ง กลุ่มบริหารงานคลัง สำนักบริหารกลาง กรมตรวจบัญชีสหกรณ์ หรือดำเนินการ ดังนี้

1. ส่งธนาณัติ หรือตั๋วแลกเงินไปรษณีย์ สั่งจ่ายไปรษณีย์วังเทวะเวสม์ 10205 ในนาม นางเพ็ญศรี รักจำรูญ กลุ่มบริหารงานคลัง สำนักบริหารกลาง กรมตรวจบัญชีสหกรณ์ เลขที่ 12 ถนนกรุงเกษม แขวงวัดสามพระยา เขตพระนคร กรุงเทพมหานคร 10200 โทรศัพท์ 0 2281 4222, 0 2628 5240 - 59 ต่อ 2214, 2208

2. โอนเงินเข้าบัญชีธนาคารกรุงไทย จำกัด (มหาชน) สาขาถนนวิสุทธิกษัตริย์ ชื่อบัญชี **“กฐินพระราชทานกรมตรวจบัญชีสหกรณ์ ปี 2559**” บัญชีเลขที่ 006 – 0 – 18780 – 8 พร้อมส่งสำเนา ใบโอนเงินและชื่อผู้บริจาคให้กรมตรวจบัญชีสหกรณ์ทราบ ทางโทรสารหมายเลข 0 2628 5751, 0 2628 5747

จึงเรียนมาเพื่อเชิญชวนท่าน และผู้มีจิตศรัทธาร่วมบริจาคทรัพย์ตามกำลังศรัทธา และด้วยกุศลเจตนาแห่งจิตศรัทธาในครั้งนี้ ขออำนาจคุณพระศรีรัตนตรัย และสิ่งศักดิ์สิทธิ์ทั้งหลาย จงดลบันดาลให้ทุกท่านประสบแต่ความสุขความเจริญ ทุกประการเทอญ

## ขอแสดงความนับถือ



(นายสมปอง อินทร์ทอง)

อธิบดีกรมตรวจบัญชีสหกรณ์

## สำนักบริหารกลาง

##### โทร. 0 2628 5240 – 59 ต่อ 2122

โทรสาร 0 2282 0889